1.+ΤΟ+ΠΡΟΓΡΑΜΜΑ+-+η+εργασία


 * [[image:goals.jpg width="527" height="308" align="left"]]2ο πειραματικό Γυμνάσιο ΘεσσαλονίκηςΠρόγραμμα Αγωγής Υγείας **

**Θέμα:** **// "καθορισμός στόχων στο μάθημα της Φυσικής Αγωγής για καλύτερη υγεία" //**συμμετέχουν οι μαθητές/τριες απο το Α1 & Α2 του 2ου πειραματικού Γυμνασίου Θεσσαλονίκης.

**// Η σελίδα αυτή θα αποτελεί μέσο επικοινωνίας και ανατροφοδότησης. //**// **email για μη δημόσια (να μην φαίνεται απο αυτή τη σελίδα) επικοινωνία:** // 2pgthess@gmail.com


 * Λίγα λόγια για το πρόγραμμα που θα κάνουμε, ** **γιατί θα το κάνουμε,** **τι θα κερδίσουμε από τη συμμετοχή μας σ’ αυτό.**

Πρώτα απ’ όλα πως σχετίζεται η φυσική κατάσταση με την υγεία; **// «Η φυσική κατάσταση κατά την παιδική ηλικία και την εφηβεία αποτελεί ισχυρό δείκτη τόσο της παρούσας όσο και της μελλοντικής καρδιαγγειακής, μεταβολικής, σκελετικής και πνευματικής υγείας» //** λένε οι ειδικοί. Με λίγα λόγια για να έχουμε καλή υγεία (σωματική και ψυχική) τώρα στην εφηβεία αλλά και μετά, στην ενηλικίωση, **__πρέπει να έχουμε ένα αποδεκτό, ελάχιστο, επίπεδο φυσικής κατάστασης__**. Αυτό το επίπεδο δεν είναι κάτι μόνιμο, σταθερό, στατικό αλλά κάτι που συνεχώς πρέπει να το διατηρούμε, να το συντηρούμε. Στο πρόγραμμα που θα δουλέψουμε βρίσκουμε το επίπεδο φυσικής κατάστασης (μέσα από τα τεστ που κάναμε μέχρι τώρα) που βρίσκεται κάθε μαθητής/τρια και με αφετηρία αυτό το επίπεδο θα προσπαθήσει κάθε ένας, κάθε μια να το βελτιώσει. Ως μέσο για την βελτίωση της Φ.Κ. θα χρησιμοποιήσουμε την μέθοδο του καθορισμού προσωπικών στόχων, να μάθουμε δηλαδή **// να θέτουμε στόχους προσωπικής βελτίωσης //**.

Με το περυσινό Α1 και δυο τμήματα από το 1ο πειραματικό γυμνάσιο κάναμε μια αντίστοιχη δουλειά. ** Στο παρακάτω link μπορείτε να βρείτε πληροφορίες από ένα μέρος της δουλειάς που κάναμε. @http://www.slideshare.net/2peiramatiko/2-7858354 **


 * Χρονοδιάγραμμα προγράμματος**

Δηλαδή θα κάνετε την αναζήτηση για πληροφορίες και γνώσεις για το θέμα. Θα βρείτε ποιος τομέας από την Φυσική Κατάσταση σας ενδιαφέρει (π.χ. ευκαμψία και δύναμη ή αντοχή και δύναμη ή ταχύτητα ή όλα), θα ψάξετε και θα φτιάξετε μια εργασία για το τι είναι και πώς βελτιώνουμε αυτή/ες τις φυσικές ικανότητες. Κατόπιν θα φτιάξετε ένα πρόγραμμα άσκησης (πλάνο δράσης) για να βελτιώσετε αυτές τις φυσικές ικανότητες. Θυμίζω ότι αυτό που θέλουμε να πετύχουμε είναι η επίτευξη των στόχων που έθεσε ο καθένας /καθεμιά από σας. Το πρόγραμμα αυτό θα έχει διάρκεια έξι εβδομάδων, θα το εφαρμόσετε τρεις φορές την εβδομάδα **__τουλάχιστον__** και η διάρκεια κάθε μέρας θα είναι το **__λιγότερο 20 λεπτών άσκηση__**.
 * __ Πρώτη φάση: __** Από σήμερα μέχρι 27 Ιανουαρίου θα έχετε τελειώσει την δημιουργία του προγράμματος.

Στο πρόγραμμα που θα φτιάξετε θα πρέπει να λάβετε υπόψη **//__ το χρόνο __ που έχετε και τις __υποχρεώσεις__ που έχετε και το __χώρο__ στον οποίο μπορείτε να εφαρμόσετε το προσωπικό σας πρόγραμμα άσκησης //**. (π.χ. στο σπίτι, στο πάρκο, στο γήπεδο κ.λ.π.) Όλα αυτά, στην εργασία που θα κάνετε, θα πρέπει να φαίνονται. Οι τρεις εβδομάδες που έχετε για να κάνετε αυτήν την εργασία δεν είναι πολλές γιατί θα χρειαστεί να σας κάνω πολλές διορθώσεις. Δηλαδή, η εργασία που θα μου στείλετε είναι κατά 99% σίγουρο (λόγω απειρίας) ότι θα χρειαστεί να αλλάξετε απο κάποια έως πολλά πράγματα. Γι αυτό πρέπει **__από τώρα__** να ξεκινήσετε για να έχουμε περιθώρια διορθώσεων. Κι επειδή θα έχετε πολλά πολλά ερωτήματα και απορίες έχω φτιάξει ξεχωριστή σελίδα για τα ερωτήματά σας και τις απορίες σας τα οποία θα μπορούν να τα βλέπουν όλοι και κερδίζουν γνώσεις και πληροφορίες. Οι απαντήσεις θα δίνονται στην προσωπική σελίδα του καθενός την οποία και άλλοι μπορούν να επισκεφθούν και να δουν.


 * __ Δεύτερη φάση: __** αφού μέχρι τις 27 Ιανουαρίου έχετε φτιάξει και έχετε καταθέσει την εργασία σας θα ξεκινήσετε **__το αργότερο μέχρι 30 Ιανουαρίου__** **// την εφαρμογή //** του δικού σας πλάνου δράσης για την επίτευξη των στόχων που θέσατε.

Η εφαρμογή του προγράμματος θα διαρκέσει τουλάχιστον έξι εβδομάδες που σημαίνει ** 6Χ3 ** (προπονητικές μονάδες) = ** 18 μέρες άσκησης ** τουλάχιστον διάρκειας κάθε μία ** το λιγότερο 20 λεπτά **. Κάποιοι/ες, αν θέλουν, μπορούν να κάνουν πιο μεγάλο πρόγραμμα, να διαρκέσει π.χ. 7 ή και 8 εβδομάδες ή να βάλετε τέσσερεις μέρες άσκησης την εβδομάδα, να ξεπεράσετε δηλαδή τις 18 προπονητικές μονάδες και κάθε προπονητική μονάδα να διαρκεί περισσότερο χρόνο (π.χ. 50 λπετά). Όλα αυτά θα φαίνονται ξεκάθαρα στο πρόγραμμα. **Η διάρκεια εφαρμογή του προγράμματος θα ολοκληρωθεί το αργότερο μέχρι τις 16 Μαρτίου 2012**.

**__ Τρίτη φάση: __**από Δευτέρα 19 Μαρτίου θα κάνουμε τα επαναληπτικά τεστ, θα δούμε δηλαδή αν πετύχαμε τον προσωπικό στόχο βελτίωσης που θέσαμε στα σκορ των 6 τεστ φυσικής κατάστασης.
Παράλληλα με τους στόχους προσωπικής βελτίωσης στα 6 τεστ είπαμε να βάλουμε έναν **__προσωπικό στόχο που να αφορά την καθημερινή ζωή του καθενός/καθεμιάς απο σας__**. Και σε αυτή την περίπτωση θα ακολουθήσουμε το ίδιο χρονοδιάγραμμα, απλά εδώ δεν χρειάζεται να κάνουμε μια τόσο εκτενή εργασία. Θα διαλέξετε εσείς ένα αντικείμενο της προσωπικής ζωής, θα καταγράψετε την μέχρι τώρα επίδοση που έχετε σε αυτό, θα θέσετε ένα στόχο προσωπικής βελτίωσης, θα φτιάξετε ένα αναλυτικό πλάνο δράσης (6 εβδομάδων Χ 3 φορές την εβδομάδαΧ20 λεπτά τουλάχιστον τη φορά). Οι στόχοι αυτοί, αν θέλετε δημοσιοποιούνται, καταθέτονται στην προσωπική σας σελίδα ή δεν δημοσιοποιούνται και μου τους δίνετε μέσα από το emailπου έφτιαξα για το λόγο αυτό. Επαναλαμβάνω, μετράτε το αντικείμενο που θέλετε να βελτιώσετε, θέτετε έναν στόχο προσωπικής βελτίωσης, φτιάχνετε ένα πλάνο δράσης, το εφαρμόζετε (6 εβδομάδες Χ 3 φορ. Χ 20 λεπτ.) και μετά την εφαρμογή του δοκιμάζεστε για να δείτε αν βελτιωθήκατε.

**// Παραδείγματα – ιδέες τέτοιων προσωπικών στόχων : //**
** 1. επιδόσεις στα μαθήματα π.χ. θέλω να βελτιώσω το βαθμό μου στα μαθηματικά που είναι χαμηλός, π.χ. το 15 θέλω να το κάνω 18 στο επόμενο τρίμηνο ** ** 2. Έλεγχος βάρους έχω παραπάνω/ λιγότερα κιλά, θέλω να βελτιώσω το βάρος μου (μεγάλο θέμα που μπορείτε να κάνετε μια τρομερή εργασία με βάση την διατροφή και την άσκηση). Η εργασία για έναν τέτοιο στόχο μπορεί να ενσωματωθεί στην εργασία για τους στόχους στην φυσική κατάσταση αφού μια βελτίωση του βάρους θα σχετίζεται θετικά με μια πιθανή βελτίωση στη φυσική κατάσταση. ** ** 3. Αθλητικές δεξιότητες Είμαι αθλητής σε κάποιο άθλημα και θέλω να βελτιώσω μια αθλητική δεξιότητα στο άθλημα που με ενδιαφέρει. **

** 4. Διαπροσωπικές σχέσεις θέλω να βελτιώσω τις σχέσεις με άτομα που με ενδιαφέρουν (γονείς, φίλους, άλλους). Εδώ το πρόβλημα είναι να κάνουμε ποσοτική τις σχέσεις μας με τους αλλους. Μπορώ να σας βοηθήσω προς αυτή την κατεύθυνση. **

** 5. οργάνωση προσωπικού χρόνου– ποιότητα διαβάσματος θέλω να μάθω να διαβάζω (όπουδιαβάζω, οποιοδήποτε καθήκον μου) αποτελεσματικά, να μειώσω τον χαμένο χρόνο. Ένα δύσκολο αλλά σπουδαίο θέμα που μπορούμε μαζί να διαμορφώσουμε ένα τέτοιο πρόγραμμα. ** ** 6. άλλο σκέψου κάτι άλλο, βρες ένα άλλο αντικείμενο που μπορεί να μπει σε αυτή τη λογική. **

**__ Επιγραμματικά __**
 * Με αυτό το πρόγραμμα αυτό που μαθαίνουμε είναι να //ελέγχουμε την συμπεριφορά μας, μαθαίνουμε να προσπαθούμε οργανωμένα, μαθαίνουμε ότι η επιτυχία είναι κάτω από το δικό μας έλεγχο.// **
 * ** Μαθαίνουμε, μέσα από καθορισμό στόχων, να ελέγχουμε τη ζωή και να αντιμετωπίζουμε τους αστάθμητους παράγοντες που προκύπτουν. **
 * ** Σημαντικό είναι να εντάξετε τους δικούς σας ανθρώπους σε αυτή τη διαδικασία, να κάνετε το πρόγραμμα μαζί με τους δικούς σας ανθρώπους, να τους το διδάξετε, να αναζητήσετε πληροφορίες, να συνεργαστείτε μαζί τους. **
 * ** Από αυτή τη διαδικασία δεν θα κερδίσετε μόνο εσείς αλλά και οι άλλοι. **
 * ** Οποιαδήποτε απορία έχετε μην ντραπείτε να με ρωτήσετε. **
 * ** Θα είμαι στη διάθεσή σας για απαντήσεις και ανατροφοδότηση όλες τις ώρες για όλο το διάστημα. Επίσης αναζητείστε πληροφορίες και εμπειρίες από ειδικούς. **
 * ** Στο τέλος, η εμπειρία, η προσπάθεια και η γνώση του καθενός θα αποτελέσει πολύτιμη γνώση για όλους μας. **